
Kwa Jina la Mwenyezi Mungu mwingi wa rehema 
mwenye kurehemu 
Ninabainisha muhtasari kuhusu Mtume wa Uislamu 
Muhammad Mwenyezi Mungu amshushie rehema na 
amani. Kuhusu jina lake, nasaba yake, mji wake, kuoa 
kwake na ujumbe wake, na alichokilingania, miujiza ya 
Utume wake, sheria yake na msimamo wa mahasimu 
dhidi yake. 
1-  jina lake, ukoo wake, mji aliozaliwa na 
akakulia ndani yake. 
Mtume wa Uislamu ni Muhammad ibn Abdillah ibn 
Abdul Muttwalib ibn Hashim kutokana na kizazi cha 
Ismaili bin Ibrahim amani iwe juu yao. 
Hivyo, kwakuwa Nabii wa Mwenyezi Mungu Ibrahim 
amani  iwe juu yake  alitoka Sham  akaelekea Makka, 
akiwa  pamoja  na  mke  wake  Hajira  na  mtoto  wake 
Ismaili, na Ismaili akiwa ni mtoto wa kubebwa kwenye 
mbeleko,  na  akawafanyia  makazi  ndani  ya  mji  wa 
Makka  kwa  amri  ya  Mwenyezi  Mungu  Mtukufu,  na 
pindi Nabii Ismaili alipofikia ujana alikuja Nabii Ibrahim 
amani iwe juu yake mpaka mji wa Makka, akajenga 
yeye na mwanaye Ismaili amani iwe juu yao nyumba 
tukufu ya (Makka) na watu wakawa wengi pembezoni 
mwa nyumba, na ukawa mji wa Makka ni lengo kwa 

wafanyao ibada kwa ajili ya Mwenyezi Mungu Mlezi 
wa viumbe, wakiwa na shauku ya kutekeleza ibada ya 
Hija, na wakaendelea watu kumuabudu Mwenyezi
 Mungu 
na kumfanya wa pekee kwa utaratibu aliokuwa nao 
Nabii Ibrahim amani iwe juu yake kwa Karne nyingi. 
Kisha kukatokea kwenda kinyume baada ya hapo, 
na ikawa kisiwa cha Waarabu hali yake kama hali iliyo 
pembezoni mwa baki ya miji duniani, muonekano ulio 
ndani yake ni mambo ya mizimu: Kama vile kuabudu 
Masanamu, na kuwaua watoto wa kike, na 
kuwadhulumu 
wanawake, kusema uongo, kunywa pombe, kufanya 
uchafu wa zinaa, kula mali za mayatima na kuchukua 
riba. 
Ndani ya sehemu hii na ndani ya  mazingira haya 
ndimo alimozaliwa Mtume  wa  Uislamu  Muhammad 
bin Abdillah kutokana na kizazi cha Nabii Ismaili mtoto 
wa Ibrahim amani iwe juu yao, Mwaka (571 A.D) toka 
kupaishwa kwa Nabii Issa kwenda mbinguni, alifishwa 
baba yake kabla ya kuzaliwa, na akafishwa mama yake 
akiwa na miaka 6, na akalelewa na baba yake mkubwa 
Abuu twalib, na akaishi hali ya kuwa ni yatima, fakiri, 
na alikuwa akila na akitafuta pato kwa kazi za mikono 
yake. 

2- Ndoa yenye baraka kutoka kwa 
Mwanamke aliyebarikiwa 
Na  alipofikisha  Miaka  (25)  alimuoa  Mwanamke 
muheshimiwa  miongoni  mwa  wanawake  wa  Makka 
naye ni Bi Khadija mtoto wa Khuwailid Mwenyezi Mungu 
mridhie, na alijaliwa Mtume kupata naye watoto wa 
kike (4) na wa kiume (2), na walifariki watoto wake wa 
kiume wakiwa wachanga, na yalikuwa mafungamano 
yake na familia yake katika ukomo wa upole na mapenzi, 
kwa  ajili  hiyo  mke  wake  Khadija  alimpenda  Mtume 
mapenzi makubwa, na yeye Mtume akampa badala ya 
hilo mapenzi makubwa pia, na Mtume hakumsahau Bi 
Khadija hata baada ya kufa kwake kwa miaka mingi, 
na alikuwa Mtume anachinja Mbuzi kisha anamgawa 
kwa marafiki wa Bi Khadija Mwenyezi Mungu amridhie 
kwa kuwakirimu wao, kwa kumfanyia wema Bi Khadija 
na kwa kuhifadhi mapenzi aliyokuwa akipenda Bi Khadija. 
3- Kuanza kwa Wahyi (Ufunuo) 
Alikuwa Mtume Muhammad -rehema na amani ziwe 
juu  yake-  katika  tabia  njema  toka  alivyoumbwa  na 
Mwenyezi Mungu, na walikuwa watu wake wakimuita 
mkweli muaminifu, na alikuwa akishirikiana pamoja nao 
kufanya kazi tukufu, na akichukia kwa yale waliyokuwa 
nayo miongoni mwa mambo ya kuabudu mizimu, na 
wala hakuwa anashirikiana nao katika mambo hayo. 

Na  pindi  alipofikisha  miaka  (40)  na  yeye  akiwa 
ndani ya mji wa Makka Mwenyezi Mungu alimchagua 
ili awe Mtume, akajiwa na Malaika Jibrili amani iwe 
juu yake kwa msingi wa mwanzo kwa kuteremka sura 
kutoka katika Qur'ani nayo ni kauli ya Mwenyezi Mungu 
Mtukufu: 

 “Soma kwa jina la Mola wako aliye umba. 
 Amemuumba Mwanadamu kutokana na pande la 
damu. 
 Soma na Mola wake ni mwenye ukarimu. 
 Aliyewafundisha  viumbe  wake  kuandika  kwa 
kalamu. 
 Kamfundisha Mwanadamu yale asiyo yafahamu” 
[Suratul A'laq: 1-5]. 
Baada ya hapo Mtume alikuja kwa mke wake Bi 
Khadija 
Mwenyezi Mungu mridhie kifua chake kikitetemeka, 
kisha  Mtume  akamueleza  habari  hiyo  Bi  Khadija,  Bi 
Khadija akamtuliza Mtume, na akampeleka kwa mtoto 
wa baba yake mdogo aitwaye Waraqa bin Naufal -na 
alikuwa  mkristo  aliyesoma  Taurati  na  Injili-Khadija 
akasema: Ewe mtoto wa baba mdogo! Msikilize mtoto 
wa ndugu yako -Muhammad- Waraqa akasema: "Ewe 
mtoto wa ndugu yangu kitu gani waona?"  Mtume  -

rehema na amani ziwe juu yake-akamueleza habari za 
aliyoyaona, Waraqa akasema kumwambia:  "Huyo ni 
Malaika ambaye Mwenyezi Mungu alimteremsha kwa 
Musa, ee, natamani mimi ningekuwa kijana, natamani 
mimi  ningekuwa  hai  wakati  watu  wako  wakikutoa" 
Kisha  akasema  Mtume-  rehema  na  amani  ziwe  juu 
yake-: "Hivi watanitoa kwani?" Waraqa Akasema: "Ndio, 
hakuja mtu na mfano uliokuja nao isipokuwa alifanyiwa 
uadui, na ikinikuta hai siku hiyo, nitakutetea utetezi 
mkubwa”. 
Na  ndani  ya  mji  wa  Makka  ufunuo  uliteremka 
mfululizo  juu  ya  Mtume,  akiuteremsha  Jibrili  amani 
iwe juu yake kutoka kwa Mola Mlezi wa viumbe kama 
ambavyo alimletea upambanuzi wa ujumbe (Utume): 
Akabakia Mtume akiwaita watu wake katika Uislamu, 
watu wake wakampuuza na wakamgombeza,
 wakampuuza 
kwa kutaka aachane na ujumbe, wakamuahidi kumpa 
mali na Ufalme, lakini vyote alivikataa, na wakasema 
kumwambia: Kama walivyosema mabwana kwa Mitume 
kabla yake: Kuwa Mtume ni mchawi, muongo, mzushi, 
na wakampa dhiki, na wakachupa mipaka mpaka kwenye 
mwili wake mtukufu, na wakawadhoofisha wafuasi wake. 
Na akabakia Mtume rehema na amani ziwe juu yake 
ndani ya mji wa Makka akiwaita watu kwa Mwenyezi 
Mungu, akiwaendea msimu wa Hija, na katika masoko 
ya  Warabu  kipindi  cha  msimu,  watu  wakikusanyika 
ndani yake na akiwaeleza juu yao kuhusu Uislamu, na 

wala hakuwapendezeshea dunia wala vyeo, na wala 
hakuwatisha kwa upanga, hakuwa Mtume wa utawala 
wala ufalme, na alitangaza kuwapa changamoto mwanzo 
wa ulinganizi wake walete mfano aliokuja nao kutoka 
katika Qur'ani tukufu, na akabakia anawapa changamoto 
wagomvi wake, wakaamini walioamini miongoni mwa 
Masahaba watukufu Mwenyezi Mungu awaridhie wote. 
Na  Mtume  alipokuwa  Makka  Mwenyezi  Mungu 
alimkirimu kwa muujiza mtukufu nao ni kwenda nyakati 
za Usiku mpaka Jerusalem (palestina), kisha
 akapandishwa 
mbinguni, na inavyofahamika ni kuwa Mwenyezi Mungu 
alimpandisha mbinguni Nabii Ilyasa na Masihi Issa amani 
iwe juu yao, kama ilivyotajwa kwa Waislamu na Wakristo. 
Na Mtume alipokea kutoka kwa Mwenyezi Mungu 
amri  ya  swala  akiwa  mbinguni,  nayo  ndio  hii  swala 
tano ambayo wanayoiswali Waislamu kwa siku mara 
tano (5), na alipokuwa ndani ya  mji wa Makka  -vile 
vile-  ulipatikana  muujiza  mwingine  mkubwa  nao  ni 
kupasuka kwa mwezi mpaka washirikina waliuona. 
Na Makuraishi walitumia kila njia ya kumzuia Mtume, 
na  wakatilia  mkazo  katika  kumfanyia  vitimbi  na  kuwa 
kimbiza watu kwake, wakafanya ujeuri katika kumtaka 
Mtume awaletee miujiza, na wakataka msaada kwa 
Mayahudi  ili  wawaongezee  hoja  ambazo  zitakazo 
wasaidia katika kumjadili  Mtume na kuwazuia watu 
kutokumuamini. 

Na pindi dhiki ya makafiri wa Kikuraishi ilipoendelea 
kwa Waumini Mtume aliwapa idhini wao ya kuhama 
kuelekea Ethiopia, na Mtume- rehema na amani ziwe 
juu yake- akawaambia: "Hakika ndani ya mji wa Ethiopia 
kuna Mfalme muadilifu hakuna yeyote anadhulumiwa 
kwake", na alikuako Mfalme wa dini ya kikristo,
 wakahama 
miongoni mwao vikundi viwili kuelekea Ethiopia,
 walipofika 
wahamiaji wa Ethiopia walimfikishia mfalme Najashi 
dini ambayo aliyokujanayo Mtume- rehema na amani 
ziwe juu yake- na akawaambia:- "Namuapia Mwenyezi 
Mungu aliyeteremsha dini aliyokuja nayo Mussa amani 
ziwe juu yake, hakika dini hii inatoka katika mwangaza 
mmoja" Na maudhi ya watu wake yakaendelea kwake 
na kwa Masahaba zake. 
Na waliomuamini Mtume katika msimu huo ni kikundi 
cha wale waliokuja kutoka Madina na wakampa kiapo 
cha utiifu juu ya Uislamu na juu ya kumnusuru pindi 
atakapokwenda  katika mji  wao, na mji  huo  ulikuwa 
ukiitwa  (Yathriba)  na  Mtume  akawapa  idhini  wale 
waliobakia  Makka  kuhamia  Madina,  wakahama  na 
Uislamu  ukaenea  ndani  ya  mji  wa  Madina,  mpaka 
ikawa hakuna nyumba isipokuwa Uislamu uliingia. 
Na baada ya Mtume kumaliza miaka kumi na tatu 
ndani ya mji wa Makka akiwaita watu kwa Mwenyezi 
Mungu, Mwenyezi Mungu alimpa idhini ya kuhamia 
Madina, akahama Mtume-rehema na amani ziwe juu 
yake-  na  akaendeleza  kuwaita  watu  kwa  Mwenyezi 

Mungu, na ikafuatia katika hilo kuteremka sheria ya 
Uislamu kidogo kidogo, na akaendelea Mtume
 kuwatuma 
wajumbe kwa kuwapa barua kwenda kwa viongozi wa 
makabila na wafalme akiwaita katika Uislamu, na
 wakawa 
miongoni mwa waliopelekewa ujumbe, ni mfalme wa 
Roma, na Mfalme wa Fursi (Irani), na Mfalme wa Misri. 
Na  Madina  kulitokea  tukio  la  kupatwa  jua  watu 
wakapatwa  na  mfadhaiko,  na  lilikwenda  sambamba 
jambo hilo na siku aliyokufa Ibrahim mtoto wa Mtume 
rehema na amani ziwe juu yake, watu wakasema: 'Jua 
limepatwa kwa kufa Ibrahim', Mtume rehema na amani 
ziwe juu yake akasema: 
 "Hakika jua na mwezi havipatani kwa kufa yeyote 
miongoni mwa watu, wala kwa waliokuwa hai, isipokuwa 
viwili hivyo ni alama za Mwenyezi Mungu akiwahofisha 
waja wake".

1

 
Laiti angelikuwa Mtume rehema na amani ziwe juu 
yake ni muongo mwenye madai basi angelifanya haraka 
kuwahofisha watu ili wasimpinge. Na angesema hakika 
Jua limepatwa kwa kufa mtoto wangu, itakuaje kwa 
atakaye nipinga!. 
Na Mtume rehema na amani ziwe juu yake Mola 
wake alimpamba kwa tabia iliyo kamili, na Mwenyezi 
Mungu akamsifu kwa kauli yake: 
 

1

 Sahihi Muslim,(901). 










[image: ] 
10 
﴿

























 ﴾ 
   "Na hakika wewe, ewe Mtume ni mwenye tabia 
njema zaidi”. [Sura Al-qalam: 4] 
Alikuwa mwenye kusifika kwa kila tabia nzuri kama 
vile ukweli, na kufanya mambo kwa ajili ya Mwenyezi 
Mungu na ushujaa na uadilifu na utekelezaji wa amana 
hata  kwa  wagomvi  wake,  na  ukarimu  na  kupenda 
kuwapa  sadaka  mafakiri  na  masikini  na  wajane  na 
wenye kuhitajia, na kupupia kuwaongoza, na kuwaonea 
huruma wao na kujishusha kwao, mpaka alikuwa mtu 
mgeni anakuja akimtafuta Mtume rehema na amani 
ziwe  juu  yake  akiwauliza  Maswahaba  zake  kuhusu 
Mtume na yeye akiwa baina yao na wala hamtambui 
kisha anasema: Ni yupi Muhammad miongoni mwenu? 
Na ulikuwa mwenendo wake ni alama katika
 ukamilifu 
na utukufu katika kuamiliana na watu wote, adui na 
rafiki, aliyekaribu na aliyembali, mkubwa na mdogo, 
mwanamume, mwanamke, mnyama na ndege. 
Na pindi Mwenyezi Mungu alipomkamilishia dini, 
na akafikisha Mtume rehema na amani ziwe juu yake 
ujumbe ukomo wa kufikisha, alifishwa na umri wake 
ukiwa ni miaka sitini na tatu (63), miongoni mwa hiyo 
kuna miaka arobaini kabla hajapewa Utume, na miaka 
ishirini na tatu akiwa ni Nabii na Mtume. 

Na alizikwa kwenye Mji wa Madina rehema na amani 
ziwe juu yake, na hakuacha mali wala urithi, isipokuwa 
mnyama wake mweupe ambaye aliyekuwa akimpanda, 
na ardhi aliitoa sadaka kwa wasafiri

1

 
Na ilikuwa idadi ya waliosilimu na kumkubali Mtume 
na  wakamfuata  ni  watu  wengi,  na  walihiji  pamoja 
naye Maswahaba zake kwenye Hija ya kuaga idadi ya 
Maswahaba laki moja (100,000), na ilikuwa kabla ya 
kifo chake makadirio ya miezi mitatu, na huenda hili 
ni miongoni mwa siri za kuhifadhika kwa dini yake na 
kuenea kwake, na walikuwa Maswahaba zake ambao 
aliwalea kwenye heshima ya Uislamu na vyanzo vyake 
ni  Maswahaba  bora  kwa  uadilifu  na  kuipa  nyongo 
dunia na uchaji mungu na utekelezaji na kujitolea kwa 
ajili ya hii Dini tukufu waliyoiamini. 
Na aliyekuwa mkubwa wa Maswahaba Mwenyezi 
Mungu  awaridhie  wote  kwa  pamoja  kwa  imani  na 
elimu na matendo na utakaso na ukweli na kujitolea 
na ushujaa na ukarimu, ni Abubakari swidiq, na Omari 
bin Khattwab, na Othmani Bin A'afan, na Ally bin Abi 
Twalib, Mwenyezi Mungu awaridhie, na wao ndio wa 
mwanzo kusilimu na kumsadikisha Mtume, na wakawa 
ndio Makhalifa baada yake Mtume, ambao waliobeba 
bendera  baada  yake  Mtume,  na  walikuwa  hawana 
kitu  ambacho  ni  mahususi  kwenye  Unabii,  na  wala 
 

1

 Sahih Bukhari (4461) 6/15. 

Mtume hakuwapa kitu maalumu pasina Maswahaba 
wengine. 
Mwenyezi Mungu akakihifadhi kitabu chake ambacho 
alikujanacho Mtume pamoja na Sunna zake, na 
mwenendo 
wake na kauli zake na vitendo vyake na ufasaha wake 
alioutumia, haukuhifadhiwa mwenendo -kupitia historia- 
kama jinsi ulivyo hifadhiwa mwenendo wake -rehema 
na amani ziwe juu yake- isipokuwa imehifadhiwa namna 
alivyokuwa anakula anakunywa, anavyo cheka? 
Na jinsi gani alivyokuwa akiamiliana na Familia yake 
ndani ya nyumba yake?. 
Na  kila  hali  yake  ilihifadhiwa  imeandikwa  katika 
historia yake, basi yeye ni kiumbe, na ni Mtume, hana 
chochote chenye mahusiano na Uungu, na wala hamiliki 
kwa nafsi yake manufaa wala madhara. 
4- Utume wake 
Mwenyezi Mungu alimtuma Muhammad rehema 
na amani ziwe juu yake baada ya kuenea kwa Ushirikina 
na Ukafiri na ujinga pande za Dunia, na kulikuwa hakuna 
juu ya mgongo wa Ardhi mwenye kumuabudu Mwenyezi 
Mungu na hamshirikishi na chochote, isipokuwa wale 
waliobakia wakiwa wachache miongoni mwa Mayahudi 
na Wakristo, kisha Mwenyezi Mungu akamtuma Mtume 
wake Muhammad- rehema na amani ziwe juu yake- 
hali ya kuwa ndiye wa mwisho kwa Manabii na Mitume, 
Mwenyezi Mungu alimtuma kwa uongofu na Dini ya 









[image: ] 
13 
kweli ili aweze kuzishinda Dini zote, na ili awatoe watu 
kwenye  kiza  cha  kuabudu  masanamu  na  ukafiri  na 
ujinga kwenda kwenye Mwanga wa Tauhidi na Imani, 
na Ujumbe wake umekamilisha ujumbe wa  Manabii 
waliotangulia rehema na amani ziwe juu yao. 
Na alilingania kwa kila walicholingania Manabii na 
Mitume  amani  iwe  juu  yao:  Nuhu,  na  Ibrahim,  na 
Mussa, na Suleimani, na Daud, na Issa-, ikiwemo kuamini 
kuwa Mlezi ni Mwenyezi Mungu muumbaji mtoa riziki 
mwenye kutoa uhai mwenye kufisha mfalme wa
 wafalme, 
na  yeye  ndiye  anayeendesha  mambo,  na  yeye  ni 
mpole mwenye huruma, na kuwa Mwenyezi Mungu 
ndiye  mtoaji  wa  riziki  kwa  kila  kilichomo  ndani  ya 
Dunia  kwa  tunavyoviona  na  tusivyoviona,  na  kila 
kisichokuwa Mwenyezi Mungu basi ni kiumbe miongoni 
mwa viumbe wake. 
Kama  jinsi  alivyoita  kwenye  Ibada  ya  Mwenyezi 
Mungu na kuacha Ushirikina na kuabudu visivyokuwa 
Mwenyezi  Mungu,  -kwa  ukomo  wa  ubainifu-  kuwa 
Mwenyezi Mungu ni mmoja hana mshirika katika ibada 
zake na ufalme wake na uendeshaji wake, kuwa
 Mwenyezi 
Mungu aliyetakasika hakuzaa na wala hakuzaliwa, na 
hana wa kufanana naye wala wa kulinganishwa naye, 
wala haingii ndani ya chochote katika viumbe vyake, 
wala hajigeuzi mwili (kama wanavyodai wakristo, na 
mfano wao). 

Na  akaita  kwenye  kuamini  vitabu  vya  Mwenyezi 
Mungu kama vile waraka wa Ibrahim na Mussa amani 
iwe juu yao na Taurati na Zaburi na Injili, kama alivyoita 
watu katika kuamini mitume  amani iwe juu yao, na 
ikazingatiwa  kuwa  atakayempinga  yeyote  miongoni 
mwa Manabii atakuwa amewapinga Manabii wote. 
Na  akawapa  bishara  watu  wote  kwa  rehema  za 
Mwenyezi Mungu, na kuwa Mwenyezi Mungu ndiye 
anayesimamia mahitajiyo yao ya Dunia, na kuwa
 Mwenyezi 
Mungu ndiye mlezi mpole, na ndiye wa pekee ambaye 
atawahesabu  viumbe  siku  ya  Kiyama  pindi  atakapo 
wafufua wote kutoka kwenye makaburi yao, na kuwa 
yeye ndiye atakayewalipa waumini kwa matendo yao, 
jema  moja  kwa  mema  kumi  kwa  mfano  wake,  na 
maovu kwa mfano wake, na watapata neema za kudumu 
siku ya mwisho, na atakayepinga na akafanya matendo 
maovu atapata malipo yake katika Dunia na Akhera. 
Na Mtume -rehema na amani ziwe juu yake- katika 
Ujumbe  wake  hakulisifia  kabila  lake  wala  mji  wake 
wala nafsi yake iliyo tukufu, Isipokuwa imepokelewa 
ndani ya Qur’ani tukufu majina ya Manabii Nuhu, na 
Ibrahim na Musa na Issa amani iwe juu yao zaidi kuliko 
ilivyopokelewa  jina  lake  Mtume-rehema  na  amani 
ziwe  juu  yake-  na  wala  hakutaja  jina  la  mama  yake 
wala majina ya wake zake ndani ya Qur’ani tukufu, na 
imepokelewa  ndani  ya  Qur’ani  tukufu  kutaja  jina  la 
mama yake Musa zaidi ya mara moja, na imepokelewa 

kumtaja Mariamu amani iwe juu yake mara thelathini 
na tano. 
Na  Mtume  Muhammadi  -rehema  na  amani  ziwe 
juu yake- amehifadhika na kila kinachokwenda kinyume 
na sheria na akili na maumbile au kinapingwa na tabia 
iliyo salama, kwakuwa Manabii ni wenye kuhifadhika 
amani ziwe juu yao kwa yale wanayo yafikisha kutoka 
kwa Mwenyezi Mungu, kwa kuwa wao wamelazimishwa 
kufikisha maamrisho ya Mwenyezi Mungu kwa waja 
wake, na Manabii hawana chochote kinachohusiana 
na uumbaji au uungu, Isipokuwa wao ni viumbe kama 
walivyo viumbe wengine, Mwenyezi Mungu
 anawashushia 
Wahyi kwa kufikisha ujumbe wake. 
Na  miongoni  mwa  ushahidi  juu  ya  ujumbe  wa 
Mtume Muhammadi -rehema na amani ziwe juu yake- 
ni Wahyi kutoka kwa Mwenyezi Mungu kuwa Wahyi 
huo  mpaka  leo  uko  kama  ulivyokuwa  zama  za  uhai 
wake, na unafuatwa Wahyi huo na zaidi ya mamilioni 
ya waislamu, wakiyafanyia kazi mambo yaliyo ya lazima 
kwenye sheria kama vile kusali na kutoa zaka na kufunga 
na kuhiji na ibada nyinginezo bila kubadilisha au kugeuza. 

5- Miujiza ya utume wake na alama zake na 
ushihidi wake. 
Mwenyezi  Mungu  anawapa  nguvu  Manabii  kwa 
aya  (miujiza)  inayojulisha  juu  ya  unabii  wao,  na 
akiwasimamishia  Manabii  hoja  na  dalili  na  ushahidi 
juu  ya  ujumbe  wao,  na  hakika  Mwenyezi  Mungu 
alimpa kila Nabii miongoni mwa alama ambazo zina 
mtosheleza ili waweze kuamini viumbe kupitia alama 
hizo, na miongoni mwa alama ambazo walizo pewa 
Manabii ni alama alizopewa Nabii wetu Muhammadi -
rehema  na  amani  ziwe  juu  yake-  hakika  Mwenyezi 
Mungu alimpatia Qur'ani tukufu, nayo ni alama inayo 
bakia kutoka katika alama za Manabii mpaka siku ya 
Kiyama, kama jinsi Mwenyezi Mungu alivyompa  nguvu 
kwa  alama  (miujiza)  mikubwa,  na  alama  za  Mtume 
Muhammadi -rehema na amani ziwe juu yake- ni nyingi 
miongoni mwazo ni: 
Ni kutoka nyakati za usiku msikiti wa Makka mpaka 
Jerusalem na kupanda mpaka mbingu ya saba, na 
kupasuka 
mwezi,  na  kuteremka  mvua  mara  nyingi  baada  ya 
kumuomba Mola wake awanywesheleze watu baada 
ya kupatwa na ukame. 
Na chakula kuwa kingi na maji machache kuyafanya 
kuwa mengi kwa muujiza, wakawa wakila kutoka katika 
chakula hicho na kunywa kutoka katika maji hayo watu 
wengi. 

Na kueleza kwake mambo yaliyofichikana  yaliyopita 
ambayo hakuna anaye fahamu ufafanuzi wake  yeyote, 
kwa kuelezwa kwake na Mwenyezi Mungu kama visa 
vya Manabii amani iwe juu yao pamoja na watu wao, 
na kisa cha watu wa pangoni. 
Na  kueleza  kwake  mambo  yaliyofichikana  yajayo 
ambayo  yalitokea  baada  ya  kuelezwa  na  Mwenyezi 
Mungu  aliyetakasika kama  jinsi  alivyomueleza moto 
ambao unatoka sehemu za hijazi, waliuona waliokuwa 
sehemu za Sham, na watu kujenga majumba marefu. 
Na Mwenyezi Mungu kumtosheleza na kumkinga 
na shari za watu. 
Na  kuthibitika  ahadi  zake  kwa  Maswahaba  wake 
kama alivyowaambia wao: 
 "Hakika  mtaufungua  mji  wa  Fursi  na  Roma,  na 
mtatoa hazina zake katika njia ya Mwenyezi Mungu". 
Na Mwenyezi Mungu kumpa nguvu kwa kumshushia 
Malaika. 
Na Manabii amani ziwe juu yao waliwapa bishara 
watu wao kwa utume wa Mtume Muhammadi -rehema 
na amani ziwe juu yake- na miongoni mwa Manabii 
waliomtabiri Mtume Muhammadi ni Musa na Daud na 
Suleiman  na  Issa  amani  ziwe  juu  yao  na  wengineo 
miongoni mwa Manabii wa kizazi cha wana wa Israeli. 

Na  dalili  za  kiakili  na  mifano  iliyopigwa

1

  ambazo 
zinatenza nguvu akili zilizo salama. 
Na aya hii na dalili na mifano ya kiakili imekunjuliwa 
ndani ya Qur'ani tukufu na sunna za Mtume, na alama 
zake  ni  nyingi  haziwezi  kudhibitika,  na  atakayetaka 
kusimama juu ya aya hizo (kwa mazingatio) basi arejee 
Qur'ani tukufu na vitabu vya sunna na sira ya Mtume 
ndani yake kuna habari za yakini kunako aya hizi. 
Na aya (miujiza) hii mitukufu kama isingetokea basi 
mahasimu wake katika makafiri wa Kikuraishi na 
Mayahudi 
na Manaswara ambao walikuwa ndani ya kisiwa cha 
uarabuni wangelipata fursa ya kumpinga Mtume na 
kuwatahadharisha watu kuhusu Utume wake. 
Na Qur'ani tukufu ndio kitabu ambacho Mwenyezi 
Mungu alimshushia ufunuo Mtume Muhammad -
rehema 
na amani ziwe juu yake- nayo ni maneno ya Mola wa 
viumbe, na Mwenyezi Mungu akawapa changamoto 
Binadam na Majini walete mfano wa Qur'ani au sura 
mfano  wa  Qur'ani,  na  changamoto  hiyo  itaendelea 
kubakia mpaka leo hii, na Qur'ani tukufu inajibu maswali 
muhimu, yaliyowashinda mamilioni ya watu, na Qur'ani 
tukufu imehifadhiwa mpaka leo hii kwa lugha ya kiarabu 
 

1

  Mfano  kauli  yake  Mtukufu:  "Enyi  watu!  Unapigwa  mfano,  basi 
usikilizeni. Hakika wale mnaowaomba badala ya Mwenyezi Mungu, 
hawatoumba  hata  nzi  japokuwa  watajumuika  kwa  hilo.  Na  nzi 
akiwapokonya  kitu  hawawezi  kukipata  kwake.  Amedhoofika  kweli 
huyo mwenye kutaka na mwenye kutakiwa" [Suratul Hajji: 73] 

ambayo Qur'ani iliteremka kwa lugha hiyo, na
 haikupungua 
katika Qur'ani herufi moja, na Qur'ani imechapishwa 
na  imesambazwa,  nacho  ni  kitabu  kikubwa  chenye 
miujiza, nacho ni kitabu kikubwa kilichokuja kwa watu, 
kinapendeza kukisoma au kusoma maana iliyo tafsiriwa, 
na aliyepitwa kutokukisoma na kukiamini basi atakuwa 
amepitwa na kheri nyingi. 
Kama  ilivyokuwa  Sunna  za  Mtume  Muhammad  -
rehema na amani ziwe juu yake- na uongofu wake na 
sira  yake  vimehifadhiwa  vimenukuliwa  kwa  kufuata 
mtiririko kutokana na upokezi wa watu wakweli, na 
Sunna zimechapishwa kwa lugha ya kiarabu ambayo 
aliyoizungumza Mtume Muhammad -rehema na amani 
ziwe juu yake- kana kwamba anaishi baina yetu, na 
zimetafsiriwa maana yake kwa lugha nyingi, na Qur'ani 
tukufu na Sunna za Mtume rehema na amani ziwe juu 
yake- ndiyo misingi miwili ya pamoja kwa hukumu za 
Kiislamu na sheria zake. 
 6- Sheria alizokuja nazo Mtume Muhammadi 
rehema na amani ziwe juu yake. 
Sheria alizokuja nazo Mtume Muhammad -rehema 
na amani ziwe juu yake-  nazo ni  sheria za  Kiislamu, 
nazo ndizo sheria za mwisho za kimalezi na ujumbe wa 
kiuungu, nazo zinawakilisha katika misingi yake pamoja 
na sheria za Manabii waliotangulia hata kama
 zilitofautiana 
namna yake. 

Nazo ni sheria zilizokamilika, nazo zinafaa kwa kila 
sehemu na wakati, ndani yake kuna kutengamaa kwa 
dini ya watu na dunia yao, nazo zimefungamana kwa 
kila ibada ambazo ni lazima kwa waja wa Mwenyezi 
Mungu mlezi wa viumbe kama vile sala na zaka, na 
zinawabainishia wao miamala ya mali na kiuchumi na 
ya kijamii na ya kisiasa na ya kivita na ya kimazingira, 
iko miamala yenye kufaa na iliyozuiliwa na nyinginezo 
zisizokuwa  hizo  miongoni  mwa  ambazo  maisha  ya 
watu yanazihitajia na Akhera yao. 
Na sheria hizi zinahifadhi Dini za watu na damu zao 
na heshima zao na mali zao na akili zao na vizazi vyao, 
nayo ni sheria iliyofungamana na kila jambo zuri na 
jema, na inatahadharisha na kila ubaya na shari, inawaita 
watu kwenye ukarimu na usawa na uadilifu na utakaso 
na usafi na kufanya vizuri na kupendana, na kuwapenda 
watu waliobora, na kuhifadhi damu, na miji kuwa salama, 
na  kuharamisha  kuwavuruga  watu  na  kuwahofisha 
bila ya ukweli, na alikuwa Mtume rehema na amani 
ziwe juu yake akipiga vita kuchupa mipaka, na uovu 
kwa kila muonekano na namna yake, na kuwa kinyume 
dhidi mambo yasiyofahamika na kujitenga na utawa. 
Na Mtume -rehema na amani ziwe juu yake- ana 
bainisha kuwa Mwenyezi Mungu amemkirimu
 
Mwanadamu 
-mwanaume na mwanamke-  na
  akadhamini  haki  zake 
zote,  na  akamjalia  Mwanadamuu  kuwa  ni  mwenye 
kuulizwa kunako baki  ya mambo anayoyafanya kwa 

hiyari yake na matendo yake na muelekeo wake, na 
amembebesha  majukumu  ya  kila  matendo  ambayo 
yanayomdhuru au kuwadhuru wengine, na akamfanya 
mwanamume na mwanamke ni sawa kwa namna ya 
kuamini na majukumu na malipo na thawabu, na ndani 
ya sheria kuna himizo mahususi kwa mwanamke akiwa 
kama mama na mke na msichana na dada. 
Na sheria aliyokuja nayo Mtume rehema na amani 
ziwe juu yake- ilikuja kuhifadhi akili na kuharamisha 
kila kinacho iharibu, kama vile kunywa pombe, Uislamu 
umezingatia dini kuwa ni mwangaza unaoangazia akili 
njia yake, ili Mwanadamu amuabudu Mlezi wake kwa 
muono na ujuzi, na sheria imepandisha hadhi ya akili 
na imeifanya ni asili ya kulazimishwa, na sheria ikaipa 
akili uhuru kutokana na vitanzi vya mambo
 yasiyoeleweka 
na uabudiaji wa masanamu. 
Na  sheria ya  Kiislamu inaheshimu  kila elimu  iliyo 
sahihi,  na  inahimiza  kufanya  upembuzi  wa  kielimu 
uliyoepukana  na  matamanio,  na  inawataka  watu 
kutazama na kufikiria katika nafsi na katika dunia, na 
majibu  ya  kielimu  yaliyo  sahihi  hayapingani  na  yale 
aliyokuja  nayo  Mtume  rehema  na  amani  ziwe  juu 
yake. 
Na hakuna ndani ya sheria kubagua aina fulani ya 
tabaka la watu kinyume na tabaka jingine, na hakuna 
ndani  yake kufadhilisha watu fulani  kuliko wengine, 
isipokuwa watu wote mbele ya hukumu wapo sawa, 

kwakuwa  watu  wote  kwa  asili  yao  wapo  sawa,  na 
hakuna kufadhilisha aina fulani ya watu kwa baadhi 
nyingine,  wala  watu  fulani  kuwa  ni  wabora  kuliko 
watu fulani isipokuwa kwa kumcha Mwenyezi Mungu, 
na Mtume ameeleza kuwa kila anayezaliwa anazaliwa 
kwenye maumbile (salama ya Uislamu) na hakuna yeyote 
miongoni mwa viumbe anazaliwa kwa bahati mbaya 
au amerithi kukosea kutoka kwa mtu mwingine. 
Ndani ya sheria ya Uislamu Mwenyezi Mungu
 ameweka 
sheria  ya  kuomba  msamaha  nayo  ni:  kurejea  kwa 
Mwanadamu kwa Mlezi wake na kuacha madhambi, 
na Uislamu unafuta madhambi yaliyofanyika kabla ya 
kuja Uislamu miongoni mwa madhambi, na kuomba 
msamaha kunafuta yale madhambi ya kabla yake, basi 
hakuna  haja  ya  kujitambulisha  mbele  za  watu  kwa 
makosa  ya  kibinadamu,  na  ndani  ya  Uislamu  kuna 
mafungamano  baina  ya  mtu  na  Mwenyezi  Mungu 
papo kwa hapo, basi hakuna haja kwa yeyote awe ni 
njia  baina  yako  na  baina  ya  Mwenyezi  Mungu,  na 
Uislamu unakataza kumfanya kiumbe ni Mungu au ni 
mshirika pamoja na Mwenyezi Mungu katika uumbaji 
wake au uungu wake. 
Na sheria aliyokuja nayo Mtume -rehema na amani 
ziwe juu yake- imefuta kila sheria iliyotangulia, kwakuwa 
sheria ya Uislamu aliyokuja nayo Mtume Muhammad 
-rehema na amani ziwe juu yake- inatoka kwa Mwenyezi 
Mungu ndiyo sheria ya mwisho mpaka siku ya Kiyama, 

na ni sheria kwa viumbe wote, kwa ajili hiyo ikafuta 
sheria iliyotangulia kabla yake, kama jinsi zilivyofuta 
sheria zilizotangulia baadhi yake kufuta baadhi nyingine, 
na Mwenyezi Mungu aliyetakasika na kutukuka hakubali 
sheria isiyokuwa sheria ya Uislamu, na wala hakubali 
dini kinyume na dini ya Uislamu aliyokuja nayo Mtume 
Muhammad  -rehema  na  amani  ziwe  juu  yake-  na 
atakayejivisha  dini  isiyokuwa  Uislamu  hatokubaliwa 
dini hiyo, na atakayetaka kufahamu upambanuzi wa 
hukumu za sheria basi na atafute kwenye vitabu vilivyo 
thibitishwa kwa ukweli ambavyo Uislamu unavitambua. 
Na hakika makusudio ya Uislamu -kama yalivyokuwa 
makusudio  ya  ujumbe  wote  wa  kiuungu-  ni  kumpa 
utukufu dini hii ya kweli Mwanadamu kisha awe ni mja 
halisi wa Mwenyezi Mungu mlezi wa viumbe, na ajiweke 
huru kutokana na utumwa wa kibinadamu au kwa kitu 
kisichokuwa na roho au kitu kisichokuwa na uhalisia. 
Hakika sheria ya Uislamu inafaa kwa kila wakati na 
kila sehemu, na hakuna ndani ya sheria hukumu zinazo 
gongana pamoja na maslahi yaliyo sahihi kwa watu, 
kwakuwa sheria hizo zinateremka kutoka kwa Mwenyezi 
Mungu ambaye anafahamu kila wanachohitajia watu 
kwake, na watu ni wenye kuhitajia sheria iliyo sahihi 
ndani yake, isipingane yenyewe kwa yenyewe, iwe ni 
sheria yenye maslahi kwa watu, isiwe ni sheria anayo 
iweka mtu kwa mtu mwingine, isipokuwa iwe 
inapokelewa 
kutoka  kwa  Mwenyezi  Mungu,  wanaongoka  watu 

kwenye  njia  ya  kheri  na  ya  uongofu,  na  watakapo 
hukumu kupitia sheria hiyo basi mambo yao yatakaa 
sawa  na  watapata  amani  kutokana  na  dhuluma  ya 
baadhi yao dhidi ya wengine. 
7- Nafasi ya wagomvi wa Mtume kwake na 
ushuhuda wao kwake. 
Na  hapana  shaka  kuwa  kila  Nabii  anao  maadui 
wanaomfanyia uadui na wanasimama kwenye njia ya 
ulinganizi wake, na wakiwazuia watu kutoamini kwa 
kile alichokuja nacho, na alikuwa Mtume wa Mwenyezi 
Mungu  rehema  na  amani  ziwe  juu  yake  na  maadui 
wengi  katika  uhai wake na baada  ya  kifo chake, na 
hakika Mwenyezi Mungu alimnusuru dhidi yao wote, 
na ushahidi ni mwingi kutoka kwao -zamani na sasa- 
kuwa yeye ni Nabii, na yeye amekuja na yale waliyokuja 
nayo Manabii waliotangulia amani iwe juu yao, na wao 
wanafahamu kuwa Mtume yupo juu ya ukweli isipokuwa 
kinachowazuia  wengi  miongoni  mwao  kutomuamini 
Mtume  ni  vizuizi  vingi,  kama  vile,  kupenda  vyeo  au 
kuhofia jamii, na kupoteza mali ambazo anazichuma 
kwa cheo alichonacho. 
Na  sifa njema zote  ni za Mwenyezi Mungu Mola 
Mlezi wa walimwengu wote. 
***

MUNGU ZIWE JUU YAKE,

Kamati ya Kielimu ya usimamizi wa mambo ya
Dini ya Msikiti Mtukufu wa Makkah na Madinah

